World Series by Renault

World Series by Renault, fra 1998 til 2004 World Series by Nissan, er et mesterskap innen bilsport. Mesterskapet består av flaggskipet Formel Renault 3,5 liter (som ofte simpelthen blir kalt World Series by Renault eller endog WSR), Formel Renault 2,0 Eurocup og Eurocup Mégane Trophy. F4 Eurocup 1,6‎ ble lagt inn i World Series i 2010, men ble igjen droppet for 2011-sesongen.


== Historie ==
Mesterskapet hadde sin opprinnelse i det spanske Formel Renault-mesterskapet, som ble kjørt fra 1991 til 1997. World Series ble grunnlagt som Open Fortuna by Nissan i 1998, og var hovedsakelig basert i Spania, men besøkte også andre land gjennom sin historie, blant annet Frankrike, Italia, Portugal og Brasil. Organiseringen ble håndtert av RPM Comunicacion. Mesterskapet endret navn flere ganger, vanligvis ved å ta navnet til hovedsponsoren, men det var også kjent under andre vanlige navn, så som det uoffisielle «Formel Nissan».
I de første årene brukte mesterskapet chassis bygget av Coloni, med en 2,0-liters Nissan SR20-motor. Mesterskapet lå mellom Formel 3 og Formel 3000. I 2002 antok mesterskapet et nytt format, med chassis levert av Dallara og motoren oppgradert til en Nissan VQ30. Mesterskapet ble også mer internasjonalt, med mer enn halvparten av løpene utenfor Spania.
I 2003 startet Renault Formel Renault V6 Eurocup, som en supportserie i Eurosports Super Racing Weekends (med ETCC og FIA GT). Mesterskapet kjørte med Tatuus-chassis og en Nissan 3,5-liters V6-motor.
I 2005 forlot Renault Super Racing Weekend og startet World Series by Renault og Formel Renault 3,5 liter-mesterskapet, ved å slå sammen World Series by Nissan (hvis motorkontrakt hadde utløpt) og Formel Renault V6 Eurocup. Dallara-chassiset ble beholdt, mens V6-motoren ble forbedret til 425 PS. Formel Renault 2,0 Eurocup og Eurocup Mégane Trophy ble også lagt inn i World Series i 2005, som supportløp til hovedmesterskapet Formel Renault 3,5-liter.


== Teknisk ==
Per 2010-sesongen er chassiset for Formel Renault 3,5 liter-mesterskapet en karbonfiber monocoque bygget av Dallara og motoren er en 3,5 liters V6 Nissan VQ35 som yter 480 hk med en turtallsgrense på 8500rpm. Girkassen er en 6-trinns halvautomatisk enhet levert av Ricardo, med girvelgere bak på rattet. Totalvekta på bilen er 600 kg (uten bensin).  
Chassiset koster rundt EUR 130 000 + avgifter (per 2005) pluss motorleasing på EUR 20 000 per sesong.


== Vinnere ==


=== World series by Nissan ===
Noter til tabellen:

Fra 1998 til 2001 hovedsakelig et Spania-basert mesterskap (også kjent som Formel Nissan) med 2,0-liters motor.
Fra 2002 til 2004 et internasjonalt mesterskap med V6-motor.


==== World Series Lights ====


=== Formel Renault V6 Eurocup ===


=== World Series by Renault ===


==== Formel Renault 3,5 liter ====


==== Formel Renault 2,0 Eurocup ====


==== Eurocup Mégane Trophy ====


== Kjente førere ==

Formel 1-førere som har kjørt i FR 3,5-liter:

Marc Gené (1998: Vinner, 2003: 12.-plass) – kjørt i Formel 1 for Minardi og Williams.
Fernando Alonso (1999: Vinner) – kjørt i Formel 1 for Minardi, McLaren, Ferrari og Renault, hvor han ble dobbelt verdensmester..
Giorgio Pantano (1999: 21.-plass) – kjørt i Formel 1 for Jordan.
Franck Montagny (2001: Vinner, 2002: 2.-plass, 2003: Vinner) – kjørt i Formel 1 for Super Aguri.
Ricardo Zonta (2002: Vinner) – 1997 FIA GT Champion – kjørt i Formel 1 for BAR, Jordan og Toyota.
Justin Wilson (2002: 4.-plass) – kjørt i Formel 1 for Minardi og Jaguar.
Narain Karthikeyan (2002: 9.-plass, 2003: 4.-plass, 2004: 6.-plass) – kjørt i Formel 1 for Jordan og HRT i 2011 og 2012.
Heikki Kovalainen (2003: 2.-plass, 2004: Vinner) – kjørt i Formel 1 for Renault, McLaren og Caterham.
Enrique Bernoldi (2003: 6.-plass, 2004: 3.-plass) – kjørt i Formel 1 for Arrows.
Stéphane Sarrazin (2003: 7.-plass) – kjørt i Formel 1 for Minardi.
Tiago Monteiro (2004: 2.-plass) – kjørt i Formel 1 for Jordan og Midland/Spyker.
Robert Kubica (2005: Vinner) – kjørt i Formel 1 for BMW og Renault.
Markus Winkelhock (2005: 3.-plass) – kjørt et Formel 1-løp for Spyker (Nurburgring 2007).
Sebastian Vettel (2006: 15.-plass, 2007: 5.-plass − 1.-plass etter syv løp, da han trakk seg for å kjøre i F1) – kjørt i Formel 1 for BMW, Toro Rosso og Red Bull, hvor han ble dobbelt verdensmester.
Jaime Alguersuari (2009: 6.-plass) – kjørt i Formel 1 for Toro Rosso.
Kamui Kobayashi (2005: Vinner) – kjørt i Formel 1 for Toyota og Sauber.
Pastor Maldonado (2005: 25.-plass, 2006: 3.-plass) – kjørt i Formel 1 for Williams.
Karun Chandhok (2005: 29.-plass) – kjørt i Formel 1 for HRT og Lotus.
Daniel Ricciardo (2010: 2.-plass, 2011: 5.-plass) – kjørt i Formel 1 for HRT og Toro Rosso.
Jean-Éric Vergne (2010: 8.-plass, 2011: 2.-plass) – kjørt i Formel 1 for Toro Rosso.Mestere i andre kategorier:

Andy Priaulx (2001: 18.-plass) – European Touring Car Championship (ETCC)-mester i 2004, og World Touring Car Championship (WTCC)-mester i 2005, 2006 og 2007.
Matteo Bobbi (2001: 11.-plass, 2002: 6.-plass) – FIA GT Champion i 2003.
Alex Lloyd – Vinner av Indy Lights i 2007.
Simon Pagenaud – Vinner av Champ Car Atlantics i 2006.Andre kjente førere:

Will Power (2005: 7.-plass) – andreplass i IndyCar i 2010 for Penske Racing.
Álvaro Parente (2006: 5.-plass, 2007: Vinner) – GP2-vinner


== TV-sendinger ==
Løpene i World Series by Renault blir sendt direkte som en del av en pakke med både formelbiler og standardbiler på den europeiske sportskanalen Eurosport. Eurosport selges også videre utenfor Europa, og World Series by Renault blir gjennom dette sendt også i Sørøst-Asia og Oseania.


== Referanser ==


== Eksterne lenker ==
Offisielt nettsted 
(en) World Series by Renault – kategori av bilder, video eller lyd på Commons 
Renault Sport: World Series by Renault